DISTANCES LĪGUMS

par izglītojamā ēdināšanas pakalpojuma apmaksu

|  |  |
| --- | --- |
| **Ēdināšanas pakalpojuma sniedzējs:** | |
| nosaukums | SIA Marniko |
| reģistrācijas numurs | 40103265971 |
| juridiskā adrese | Kleistu iela 14, Rīga, LV-1067 |
| e-pasta adrese | diana.dreznikova@gmail.com |
| tālrunis | +37122053803 |
| **Izglītības iestāde:** | |
| nosaukums | Rīgas Pļavnieku pamatskola |
| adrese | Jāņa Grestes iela 14, Rīga LV-1021 |
| e-pasta adrese | plavniekups@riga.lv |
| tālrunis | 67246868 |
| **Vecāks vai cita fiziska persona, kas realizē izglītojamā aizgādību, vai pilngadīgais izglītojamais:** | |
| vārds, uzvārds |  |
| personas kods |  |
| e-pasta adrese/e-adrese |  |
| tālrunis |  |
| **Izglītojamais:** | |
| vārds, uzvārds |  |
| personas kods |  |
| skolas klase vai pirmsskolas grupas nosaukums |  |

1. **Līgumā lietotie termini:**
   1. **Pašvaldība** – Rīgas valstspilsētas pašvaldība.
   2. **Iestāde** – Rīgas valstspilsētas pašvaldības izglītības iestāde.
   3. **Pakalpojums** – Iestādes pamatizglītības vai vidējās izglītības programmas izglītojamā ēdināšanas (pusdienu) pakalpojums vai pirmsskolas izglītības programmas izglītojamā ēdināšanas (brokastu, pusdienu, launaga) pakalpojums.
   4. **Pakalpojuma sniedzējs** – komersants, kas sniedz Pakalpojumu Iestādē.
   5. **Izglītojamais** –Iestādes izglītojamais, kas saņem Pakalpojumu;
   6. **Pasūtītājs** – fiziska persona, kas realizē Izglītojamā aizgādību vai pilngadīgais Izglītojamais.
   7. **Puses** – Pakalpojuma sniedzējs un Pasūtītājs.
   8. **Platforma** – tiešsaistē pieejama tīmekļvietne **“Pusdienlaiks.lv”**, kas nodrošina distances saziņu starp Pasūtītāju un Pakalpojuma sniedzēju, kā arī Pasūtītāja elektroniskās naudas konta atvēršanu, darījumus un to uzskaiti.
   9. **Platformas konts** – Pasūtītāja izveidots Platformas lietotāja profils, kuram Pasūtītājs var piesaistīt papildus lietotājus.
   10. **Platformas e-naudas konts -** Platformas kontā izveidots elektroniskās naudas konts, kurš tiek izmantots Platformas elektroniskās naudas darījumu veikšanai un uzskaitei.
   11. **Platformas operators** – komersants – UAB “Corporate Services”, Lietuvas Republikas reģistrācijas numurs 304630394, juridiskā adrese: Šeimyniškių g. 21-86, Viļņa, Lietuva, LT-09236, kas darbojas kā licencēta elektroniskās naudas iestāde ar licences numuru LB000449.
   12. **Iepirkuma līgums** – Pakalpojuma sniedzēja un Iestādes noslēgts Pakalpojuma līgums, kas noslēgts Pašvaldības publiskā iepirkuma rezultātā.
   13. **Platformas lietošanas līgums** – Platformas operatora un Pasūtītāja līgums par Platformas lietošanu bez elektroniskās naudas konta atvēršanas.
   14. **Platformas e-naudas konta līgums –** Platformas operatora un Pasūtītāja līgums parPasūtītāja elektroniskās naudas konta atvēršanu, darījumiem un to uzskaiti Platformā.
   15. **Līgums** – šis distances līgums, kuru Pasūtītājs elektroniski slēdz Platformā, lai veiktu norēķinus ar Pakalpojuma sniedzēju.
2. **Līguma priekšmets**

Līgums nosaka Pušu norēķinu kārtību par Izglītojamajam sniegto Pakalpojumu, kuru Pakalpojuma sniedzējs nodrošina Izglītojamajam saskaņā ar normatīvo aktu prasībām, Iepirkuma līgumu un Iestādes apstiprināto ēdienkarti.

1. **Pieteikums par mācību dienām, kad Pakalpojums Izglītojamajam nav nepieciešams**

Pasūtītājs vai Pasūtītāja noteikts Platformas konta lietotājs **ne vēlāk kā līdz iepriekšējās dienas plkst. 21:00** var iesniegt kavējuma pieteikumu Platformā sadaļā **“Notikumi”** vai Iestādes elektroniskajā žurnālā (E-klase vai Mykoob sadaļā **“Kavējumi”**), norādot mācību dienas, kad Pakalpojums Izglītojamajam **nav nepieciešams** (turpmāk – Pieteikums).

1. **Norēķinu kārtība**
   1. Platformas kontā sadaļā **“Pakalpojumi”** ir norādīta šāda informācija:
      1. **Pakalpojuma cena** – Iepirkuma līgumā noteiktā Pakalpojuma cena par vienu dienu, ieskaitot pievienotās vērtības nodokli;
      2. **Pašvaldības līdzfinansējums** – Pakalpojuma cenas daļa par vienu dienu, kuru maksā Pašvaldība;
      3. **Pasūtītāja līdzfinansējums** – Pakalpojuma cenas daļa par vienu dienu, kuru maksā Pasūtītājs.
   2. Pasūtītājs reģistrējas Platformā, slēdz Platformas lietošanas līgumu un Platformas e-naudas konta līgumu.
   3. Pasūtītājs papildina Platformas e-naudas kontu Pasūtītāja izvēlētā apmērā, ņemot vērā Pakalpojuma dienu skaitu un Pasūtītāja līdzfinansējuma apmēru.
   4. Pasūtītājs maksā Pakalpojuma sniedzējam Pasūtītāja līdzfinansējumu par katru klātienes mācību dienu, ja vien Pasūtītājs Līgumā noteiktajā kārtībā nav iesniedzis Pieteikumu.
   5. Norēķinus starp Pasūtītāju un Pakalpojuma sniedzēju veic bezskaidras naudas norēķinu veidāLīgumā un Platformas e-naudas kontalīgumā noteiktajā kārtībā, proti, pēc katras konkrētās ēdināšanas reizes ieturot naudas līdzekļus no Platformas e-naudas konta.
   6. Pasūtītājs var apstrīdēt darījumu Platformas konta sadaļā “Norēķini”, norādot konkrētā darījuma apstrīdēšanas iemeslu.
   7. Pasūtītājam ir pienākums veikt norēķinus ar Pakalpojuma sniedzēju par faktiski saņemto Pakalpojumu. Ja Platformas e-naudas konts nav pieejams, Pasūtītājs Pasūtītāja līdzfinansējumu pārskaita uz Pakalpojuma sniedzēja norādīto bankas kontu.
   8. Dienā, kad Platformas e-naudas kontā pieejamo līdzekļu atlikums ir mazāks par Pasūtītāja līdzfinansējumu, Pasūtītājam var tikt nosūtīts paziņojums (Platformā un/vai īsziņas un/vai e-pasta formā) ar aicinājumu papildināt Platformas e-naudas kontu.
   9. Ja Platformas e-naudas kontā ir izveidojies parāds, Pasūtītājam var tikt nosūtīts paziņojums (Platformā un/vai īsziņas un/vai e-pasta formā) papildināt Platformas e-naudas kontu un dzēst parādu, kā arī brīdinājums, ka gadījumā, ja tas netiks izdarīts, tad Līgums un Pakalpojums var tikt pārtraukts 7 (septiņu) dienu laikā (turpmāk – Brīdinājums).
   10. Pakalpojuma sniedzējs var pārtraukt Līgumu un Pakalpojumu, ja Pasūtītājs nav dzēsis parādu Brīdinājumā noteiktajā kārtībā.
   11. Papildus maksu par Platformas vai Platformas e-naudas konta lietošanu Pasūtītājs nemaksā Pakalpojuma sniedzējam vai Platformas operatoram.
2. **Noslēguma noteikumi**
   1. Līgums stājas spēkā ar tā parakstīšanas brīdi un ir noslēgts uz nenoteiktu laiku līdz Pušu saistību izpildei.
   2. Pasūtītāja rekvizītu maiņas gadījumā Pasūtītājs veic izmaiņas Platformas kontā.
   3. Ja tiek pieņemti valsts vai Pašvaldības normatīvie akti par Pašvaldības vai Pasūtītāja līdzfinansējuma izmaiņām, vai tiek grozīta Iepirkuma līgumā noteiktā Pakalpojuma cena, tad Pakalpojuma sniedzējam ir tiesības vienpusēji grozīt Līgumu, iepriekš informējot Pasūtītāju vismaz divas nedēļas iepriekš un atspoguļojot izmaiņas Platformā sadaļā **“Pakalpojumi”**. Ja Pasūtītājs nav atkāpies no Līguma vienpusējā kārtā Līgumā noteiktajā kārtībā, tad uzskatāms, ka Pasūtītājs ir pieņēmis Līguma grozījumus un tiem ir piekritis.
   4. Pasūtītājs mēneša laikā no attiecīgā pakalpojuma saņemšanas dienas uz Pakalpojuma sniedzēja e-pasta adresi var nosūtīt argumentētu pretenziju par Pakalpojuma kvalitāti. Pakalpojuma sniedzējs izskata pretenziju par Pakalpojuma kvalitāti un mēneša laikā nosūta Pasūtītājam atbildi uz Pasūtītāja elektroniskā adresi vai elektroniskā pasta adresi. Pakalpojuma sniedzējs nav atbildīgs par Platformas lietošanas līguma un Platformas e-naudas konta līgumu izpildi.
   5. Pasūtītājs Platformas sadaļā “**Pakalpojumi**” var iesniegt atteikumu no Pakalpojuma (turpmāk – Atteikums), neminot iemeslu, šādos gadījumos:
      1. ne vēlāk kā 14 (četrpadsmit) dienu laikā no Līguma noslēgšanas dienas par Pakalpojumu, kas nav uzsākts;
      2. ne vēlāk kā līdz iepriekšējās dienas plkst. 21:00 par turpmāko Pakalpojumu, ja Pasūtītājs ir pilnā apmērā veicis norēķinus ar Pakalpojuma sniedzēju par sniegto Pakalpojumu.
   6. **Ja Pasūtītājs pilnā apmērā ir norēķinājies par Pakalpojumu**, Līgums tiek izbeigts šādos gadījumos ar dienu, kad:
      1. Iestāde atskaita Izglītojamo;
      2. Pasūtītājs iesniedz Atteikumu;
      3. Izglītojamais iegūst statusu, kas paredz, ka Pakalpojums pilnībā tiek segts no valsts vai Pašvaldības budžeta līdzekļiem saskaņā ar Pašvaldības lēmumu vai ārējo normatīvo aktu;
      4. Pakalpojuma sniedzējs ir pārtraucis Pakalpojumu Pasūtītāja parāda dēļ;
      5. tiek izbeigts Platformas operatora līgums ar Pasūtītāju, šajā gadījumā Pasūtītāja Platformas e-naudas kontā veikto iemaksu atgriešana tiek organizēta un veikta Pasūtītāja un Platformas operatora noslēgto līgumu ietvaros;
      6. tiek izbeigts Platformas operatora līgums ar Pakalpojuma sniedzēju, šajā gadījumā Līguma izbeigšana neatbrīvo Pasūtītāju no pienākuma veikt apmaksu Pakalpojuma sniedzējam par saņemtajiem Pakalpojumiem.
   7. Attiecībā uz fizisko personu (Izglītojamā un Pasūtītāja) datu apstrādi (turpmāk – Apstrāde) Fizisko personu datu apstrādes likuma un Eiropas Parlamenta un Padomes Regulas 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK” izpratnē:
      1. Pašvaldība Apstrādi veic automatizētā veidā Pašvaldības informācijas sistēmā, lai izpildītu juridisku pienākumu – saskaņā ar normatīvajiem aktiem[[1]](#footnote-1) nodrošinātu Pakalpojuma pārvaldību;
      2. Pakalpojuma sniedzējs Apstrādi veic automatizētā veidā, lai nodrošinātu Iepirkuma līguma un šī Līguma izpildi.
   8. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (*Force Majeure*) apstākļi, kurus attiecīgā Puse nevarēja paredzēt, novērst vai ietekmēt.
   9. Ar Līgumu saistītās domstarpības Puses risina sarunu ceļā. Ja Puses nepanāk vienošanos, strīdi tiek izskatīti Latvijas Republikas tiesā normatīvajos aktos noteiktajā kārtībā.

1. Rīgas domes 24.08.2022. saistošie noteikumi Nr. 153 “Kārtība, kādā Rīgas valstspilsētas pašvaldība nodrošina izglītojamo ēdināšanas pakalpojuma līdzfinansējumu”. [↑](#footnote-ref-1)